text: Føroya rættur feldi hin 7. februar dóm í máli um oljudálking frá m/s Váðasteini, sum lá við Bursatanga í Havn hin 2. mai 2010.
  Dómurin staðfestur, at tað er ósketni tá olja verður flutt millum tangar uttan eftirlit.
text: #000000
text: Tað var sunnudagin 2. mai 2010 at boðað varð frá oljudálking við Bursatanga í Havn. Olja var runnin á sjógv frá Váðasteini, ið lá við bryggju við Bursatanga.
text: #000001
text: Tá olja varð pumpað úr einum goymslutanga yvir í dagtangan, fleyt yvir, og í minsta lagi 1.200 litrar av olju fóru á sjógv. Orsøkin til óhappið var, at sjálvvirkandi skipanin, sum átti at støðga pumpuni tá dagtangin var fullur, virkaði ikki. Eingin var umborð á skipinum, tá oljan fleyt yvir.
text: #000002
text: Umhvørvisstovan gav stutt eftir hendingina reiðarínum sektaruppskot uppá 51.000 kr., men reiðaríið tók ikki við bótini. Tí varð málið sent til fútan við áheitan um at reisa ákæru. Føroya rættur hevur nú staðfest sektaruppskotið uppá 51.000 kr.
text: #000003
text: Líkasæla er høvuðsorsøkin Mongu oljudálkingarnar, sum hava verið í føroysku havnunum seinastu mongu árini, eitt nú í sambandi við bunkring ella annað virksemi umborð, benda á eina alt ov stóra líkasælu millum teirra, sum fáast við og hava ábyrgd av slíkum arbeiði. Reiðarí eiga at hava greiðar mannagongdir at forða fyri dálking, m.a. í sambandi við flutning av olju millum tangar.
text: #000005
text: Nærri fæst at vita við at ringja til Suna Petersen, umhvørvisviðgera á Umhvørvisstovuni, tlf. 342400, ella við at senda okkum ein teldupost us@us.fo
text: #000006